open-index/open-wikipedia-markdown huggingface dataset:
Fjelltigerflue

**Fjelltigerflue** (***Sericomyia lappona***) er en stor flue som tilhører familien blomsterfluene.  

Den er en ganske vanlig blomsterflueartene i Norge om sommeren. Den finnes over hele landet, men er mest vanlig i Sør-Norge.

## Utseende
*Sericomyia lappona* er en stor, lyst gul og svart, kraftig, vepselignende flue. Den er ca. 15-18 millimeter lang.  Den kan ligne på en stikkveps. Men alle fluer skiller seg fra vepser på den korte antennen og fordi de bare har to vinger.  Vepser har ganske mye lengre antenner og fire utviklede vinger.  

Ansiktet er gult med en mørk svart midtlinje. På hodet er det to store, mørke fasettøyne. Hos hannene møtes øynene på toppen av hodet, mens det hos hunnene er en tynn pannestripe mellom fasettøynene. Antennens artista er «fjærformet».

Bakkroppen har mønster i gult og svart. Langs midten er det en svært smal mørkere midtlinje. Hvert av  bakkroppsleddene er mørke i den bakerst halvdelen, samt at det er en smal mørk stripe i framkanten. I midtpartiet er bakkroppsleddene gule, disse gule stripene er smale. Det vil si at de ikke blir bredere ut mot bakkroppssidene, slik som hos *[[Sericomyia silentis]]*.  Scutellum er svart, og skiller seg ikke fra brystets ryggside som er skinnenede blankt og svart. Brystets sider har noen gule felt like ved vingefestene. Beina er for det meste lyst gule og litt rødere ved kroppen (låret). 

## Levevis
*Sericomyia lappona* kan påtreffes i åpen skog og særlig på gress- og blomsterenger. Den besøker blomster eller sitter og soler seg på et blad. 

**Larvene** lever i ferskvann og ligner larvene hos slekten *Eristalis*. Alle fluer gjennomgår en fullstendig forvandling, med et puppestadium mellom stadiet som larve og voksen.

## Systematisk inndeling
Slekten *Sericomyia* omfatter bare fem norske arter. 

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** **[[blomsterfluer]]** (Syrphidae)
****** slekt ***[[Sericomyia]]*** – fem arter i Norge.
******* *[[Sericomyia arctica]]* Schirmer, 1913 
******* *[[Sericomyia jakutica]]* (Stackelberg, 1927)
******* **''Sericomyia lappona'' (Linnaeus, 1758)** – ganske vanlig.
******* *[[Sericomyia nigra]]* Portschinsky, 1873
******* *[[Sericomyia silentis]]* (Harris, 1776)  – den vanligste arten.

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Eristalinae, Microdontinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.* 3: 81-139. Science Herald, Budapest.

## Eksterne lenker
*
Tromsø 2018

**Tromsø 2018 AS** (samisk: *Romsa 2018*) var navnet på den organisasjonen som utarbeidet Tromsøs søknad om Vinter-OL 2018, som de var planlagt arrangert i perioden 16. februar – 4. mars 2018. 

Tromsø kommune var initiativtaker til denne satsningen, som i starten jobbet mot Vinter-OL 2014. Da het organisasjonen *Tromsø 2014*. Tromsø 2014 fikk 6. januar 2004 et betinget ja fra Idrettsstyret i NIF til å gå videre med søknadsprosessen sin. I juni 2005 besluttet imidlertid Idrettsstyret at Tromsø *ikke* skulle søke for 2014. 

Arbeidet med OL til Tromsø fortsatte til tross for dette. Organisasjonen byttet navn til *Tromsø 2018*, og formannskapet i Tromsø kommune besluttet 3. oktober 2005 at Tromsø skulle søke om Vinter-OL 2018.
 
I Norge var det tre arrangører som konkurrerte om å bli Norges søkerkandidat; Tromsø konkurrerte mot Trondheim og Lillehammer/Oslo. Den 30. mars 2007 besluttet Idrettsstyret ved NIF at Tromsø skulle bli Norges kandidat. 

Avstemningen ble gjort i to runder - Trondheim gikk ikke videre fra første runde, og i andre runde vant Tromsø med syv stemmer mot Oslo/Lillehammers seks stemmer. Nylig påtroppende idrettspresident Odd-Roar Thorsens dobbeltstemme avgjorde dermed avstemningen. Ved det påfølgende valg av nytt idrettsstyre, innstilte valgkomiteen på at samtlige som hadde stemt for Tromsø skulle kastes.

Norges idrettsforbund valgte 6. oktober 2008 å trekke OL-søknaden med begrunnelse at det ville ta et samfunnsansvar. Bakgrunnen var at Det Norske Veritas' kvalitetssikring av OL-søknaden viste at kostnadene ved et OL i Tromsø ville ligge på vel 19 milliarder kroner netto.

Tromsø 2018 slet med oppslutningen i det norske folk. I en nasjonal meningsmåling gjort av Norstat AS en uke før Veritas-rapporten ble framlagt og som er gjengitt i sluttrapporten om Tromsø 2018 sa 60 prosent av de spurte at de var mot at Tromsø eller Nord-Norge skal søke om et OL-arrangement.

## Referanser


## Eksterne lenker
* 
* Sluttrapporten om Tromsø 2018
Will.i.am

**William James Adams jr.**, kjent under artistnavnet **will.i.am**, (født 15. mars 1975 i Los Angeles) er en amerikansk rapper, låtskriver og produsent. Han er mest kjent for sin ledende rolle i Black Eyed Peas. Med gruppa, har han totalt 34 Topp 40-plasseringer på UK Singles Chart siden 1998, og har solgt 9,4 millioner singler i Storbritannia.Will.i.am har også gitt ut fire soloalbum. Det første *[[Lost Change]]*, ble gitt ut i 2001, er tittelalbumet til filmen med samme navn. Han har også gitt ut albumene *[[Must B 21]]* i 2003, *[[Songs About Girls]]* i 2007 og *[[willpower (will.i.am album)|#willpower]]* i 2013. Singelen «I Got It from My Mama», fra albumet *Songs About Girls*, solgte til 31.-plass på ''Billboard'' Hot 100, 17. august 2007. 

Han har laget mange sanger og musikkvideoer for å vise sin støtte til Obama-kampanjen, der den mest kjente er *[[Yes We Can]]*. Han har også vært med på Michael Jacksons *[[Thriller 25]]*, på nylagingen av *[[P.Y.T. (Pretty Young Thing)]]*, og *[[The Girl Is Mine]]*.

## Diskografi
* *[[Lost Change]]* (2001)
* *[[Must B 21]]* (2003)
* *[[Songs About Girls]]* (2007)
* *[[Willpower (will.i.am-album)|#willpower]]* (2013)

## Referanser


## Eksterne lenker
* 
* 
* 
* 
* will.i.am at Beatbuggy
Jako

**Jako** har flere betydninger:

* Jako (papegøye), en grå afrikansk papegøyeart
* Vestlig jako, en grå afrikansk papegøyeart
* Jako (Ladaniva-sang)
* Jako (programmeringsspråk)
* Jako (klesmerke)
Darren Hayes

**Darren Stanley Hayes** (født 8. mai 1972 i Brisbane, Australia) er en australsk sanger og komponist. Han var et av medlemmene i den nå oppløste duoen Savage Garden. Siden 2002 har Hayes jobbet med sine egne soloprosjekt. I 2004 bosatte han seg i London med sin partner Richard Cullen.

## Savage Garden
Hayes var vokalist i den australske pop-duoen Savage Garden, som i tillegg til Hayes besto av Daniel Jones. I 1996 ga de ut sin første singel, «I Want You». Debutalbumet *[[Savage Garden]]* ble utgitt i 1997, og ble svært populært blant annet i USA. Gruppens andre album, *Affirmation*, ble utgitt i 1999. Hayes og Jones gikk hver til sitt i 2001.

## Soloalbumer
I 2002 kom Hayes ut med sitt første soloalbum, som hadde tittelen *[[Spin]]*. Sjangermessig lignet det på albumet *Affirmation*. Det ble produsert av Walter Afanasieff, som også produserte *Affirmation*. *Spin* solgte rundt 2 millioner eksemplarer på verdensbasis, og det ble gitt ut flere singler fra albumet, blant annet «Insatiable», «Strange Relationship», «Crush (1980 Me)» og «I Miss You». I 2004 ga Hayes ut sitt andre soloalbum, med tittelen *The Tension and the Spark*. Det hadde et mer personlig preg og mørkere tekster enn *Spin*, og solgte mye dårligere. Dette førte etterhvert til at Darren brøt med plateselskapet Columbia i 2006, og startet sitt eget plateselskap som han kalte Powdered Sugar. I 2007 ga han ut albumet *This Delicate Thing We've Made* på eget selskap. Hayes' fjerde soloalbum var ferdig høsten 2010, og en ny singel ble sluppet fra dette albumet senvåren 2011. Albumet ble utgitt høsten 2011.

## Referanser


## Eksterne lenker
* 
* 
*
Jaco

**Jaco** kan sikte til:

* Jako (*Psittacus erithacus*), grå afrikansk papegøye
* Jaco Pastorius, musiker
* Lupe Fiasco, egentlig Wasalu Muhammad Jaco, musiker
* William Jaco, matematiker
* Jaco (Øst-Timor), øy i Øst-Timor
Bautzen

**Bautzen** (sorbisk: *Budyšin*) er en tysk by i Sachsen. Byen har 42 000 innbyggere.

## Historie
Byen nevnes første gang 1002 under navnet *civitas Budusin*, og var en viktig handelsby i middelalderen. Bautzen lå under den kalde krigen i DDR og var beryktet for sine straffeanstalter. Bautzen I ble brukte som offisielt fengsel og hadde klengenavnet *Gelbes Elend* (Den gule elendighet), mens det hemmelige Bautzen II ble brukt for samvittighetsfanger. Bautzen I er fortsatt brukt som fengsel mens Bautzen II har vært et minnested siden 1993.

## Demografi
Bautzen regnes som det politiske og kulturelle sentrum for sorberne. Folkegruppen utgjør imidlertid kun mellom 5 og 10 prosent av byens befolkning.

## Vennskapsbyer
Bautzen er vennskapsby med Worms og Heidelberg i Baden-Württemberg, Jablonec nad Nisou i Tsjekkia, Jelenia Góra i Polen og Dreux i Frankrike.

## Bilder

Bautzen Wahrzeichen 1.JPG|Alte Wasserkunst og Michaeliskirken
Ortenburg-bautzen.jpg|Ortenburg slott
Altstadt Bautzen aus der Luft mit weitem Blick aus Südosten ins Land Frühling 2005.jpg|Gamlebyen


## Referanser


## Eksterne lenker
*
Moelva (Skien)

**Moelva** er en elv i Skien kommune i Telemark. Den har sitt utspring i Fjellvatnet og munner ut i det mindre Slettevann, som igjen renner ut i Hoppestadelva. Elva er en del av Skiensvassdraget. Den er utbygd til kraftproduksjon i kraftverkene Flittig og Mo.

## Referanser
Leningrad oblast

**Leningrad oblast** er en oblast i Russland. Leningrad oblast ble etablert i 1927, og fikk da sitt navn etter revolusjonslederen Vladimir Lenin. Oblasten har beholdt sitt navn til tross for at byen Leningrad i 1991 tok tilbake sitt opprinnelige navn St. Petersburg. St. Petersburg by er ikke med i Leningrad oblast. Oblasten ble i 1993 et av de 89 geografiske områdene som ble føderasjonssubjekter i den russiske grunnloven, antallet ble i 2008 redusert til 83.

Leningrad oblast dekker et areal på  km². Ved folketellingen i 2020 hadde den  innbyggere.

De største byene i Leningrad oblast i 2020 er Gattsjina ( innb.), Murino (), Vsevolozjsk (), Vyborg () og Sosnovyj Bor ().

Med virkning fra 1. januar 2006 ble det gjennomført en omfattende administrativ reform i Leningrad fylke. De 17 regionale enhetene ble delt inn i «småkommuner», med til sammen 222 enheter. I tillegg har byen Sosnovyj Bor en spesiell administrativ status på grunn av atomkraftverket som ligger her.

## Samarbeid med Nordland
Leningrad oblast etablerte vennskapsforbindelse med Nordland fylkeskommune allerede i 1987. Dette var første gang et sovjetisk fylke inngikk samarbeidsavtale med en region i Vest-Europa. Det ble arrangert Nordlandsdager i Leningrad i 1989 og 1995, og tilsvarende Leningraddager i Nordland i 1990 og 1996. Det har blitt gjennomført et omfattende utvekslingsprogram mellom de to regionene, som bl.a. har omfattet kultur, idrett, helse, utdanning, ungdomsarbeid og demokratiutvikling. I april 2012 ble 25 års samarbeid markert med et arrangement i Narvik.

Det er inngått vennskapskommunesamarbeid mellom følgende kommuner i de to fylkene:
* Ballangen – Tosno
* Bodø – Vyborg
* Gildeskål – Lodejnoje Pole
* Narvik – Kingisepp
* Steigen – Podporozje
* Tysfjord – Kirisji
* Vefsn – Volkhov

## Guvernører
Guvernører i Leningrad oblast:
* Aleksandr Beljakov 1994–1996 (leder av fylkesadministrasjonen fra 1991)
* Vadim Gustov 1996–1998
* Valerij Serdjukov 1998–2012
* Aleksandr Drozdenko 2012–

Valerij Serdjukov rykket opp til å bli guvernør da Vadim Gustov gikk inn i Primakovs regjering i september 1998. Senere ble Serdjukov gjenvalgt som guvernør både i 1999 og 2003, og ble senere også utnevnt som guvernør av President Vladimir Putin etter at han – etter gisseldramaet i Beslan – bestemte seg for å ta kontroll over guvernør-stillingene.

Aleksandr Drozdenko tiltrådte som guvernør 28. mai 2012.

## Fotnoter

## Referanser




## Eksterne lenker
* 
* Russland.no – Informasjon om blant annet økonomi, lovgivning, kultur og turisme
Albert Collett Paus

**Albert Collett Paus** (født 1946) er en norsk lege, dr. med. og revmakirurg.

Han er utdannet lege (LRCP & SI) i Dublin i 1971 og ble dr.med. ved Universitetet i Oslo i 1994, og er spesialist i generell kirurgi (1980) og ortopedisk kirurgi (1989).

Han var sjeflege ved Aker sykehus 1991–1992 og har hatt sin egen klinikk, Homansbyens kirurgiske poliklinikk. Han har senere vært sjeflege ved Oslo Sanitetsforenings Revmatismesykehus (1993–2000) og avdelingsoverlege ved Revmakirurgisk avdeling på Rikshospitalet (fra 2000).

Han var leder for Yngre legers forening 1986–1987 og leder i Norsk Forening for Revmakirurgi 1995–1999, og har vært medlem av Legeforeningens landsstyre (1983–89). Han var medlem av Legefordelingsrådet 1988–89, formann for Utvalget for medisinsk lederutdannelse, leder for rådgivende utvalg for legers stillingsstruktur 1986–90, medlem av spesialitetskomiteen i samfunnsmedisin 1984–85, av spesialitetskomiteen i generell kirurgi 1982–85 og av spesialitetskomiteen i ortopedisk kirurgi 1985–89.

Han regnes som en pioner innen artroskopi i Norge. Han var den første som tok sin doktorgrad i Norge innen revmakirurgi, i 1994. I avhandlingen påviste han at operasjon i betent leddhinne hos leddgiktpasienter reduserer smerter og hevelse i leddet hos de fleste pasienter og bedrer deres funksjon. I 2000 utførte han den første operasjonen ved det nye Rikshospitalet. I 2006 arbeidet han med jordskjelvofre i Mansehra-området i Pakistan, i nærheten av Kashmir, for Leger Uten Grenser. I 2007 deltok han i humanitært arbeid i Port Harcourt i Nigeria for Leger Uten Grenser.

Han mottok Erik Kåss' ærespris i 1993.

Han er sønn av kirurgen Bernhard Paus og den humanitære lederen Brita Collett, og er barnebarn av kirurg og president i Norges Røde Kors Nikolai Nissen Paus og av brukseier Axel Collett. Han er oppkalt etter oldefaren Albert Collett. Han er bror av tidligere statssekretær Lucie Paus Falck og investoren Nikolai Bent Paus.

Han var første gang gift med Mary Shivnen og andre gang med professor dr.med. Signe Flottorp. Han har fire barn.

## Publikasjoner
* *Arthroscopic evaluation of the knee joint before and after open synovectomy in patients with chronic inflammatory joint disease : prognostic importance and comparison with clinical, radiological and laboratory variables*, 1994

## Referanser


## Eksterne lenker
* Intervju, Leger Uten Grenser
* 
*
Eirik Andreas Vik

**Eirik Andreas Vik** (født 1989) er en norsk tegneserieskaper fra Vågstranda i Rauma kommune. Vik er best kjent for tegneserien *Arild*, som blant annet er trykt i avisen *[[Romsdals Budstikke]]* og tegneserieantologien *[[FLEIP (tegneserieantologi)|FLEIP]]*. Tegneserien er også utgitt i fire album og to julehefter. Vik står også bak stripeserien *Ida Gylff*, som var semifinalist i *[[Dagbladet]]*s tegneseriekonkurranse i 2011. I 2007 var Vik invitert som gjest på tegneseriefestivalene Vossastreken og Raptus, mens han i 2010 var «artist in residence» på Raptus. Eirik Andreas Vik ble i mars 2008 tildelt Latterstipendet, mens han i juni 2009 fikk GNIST-stipendet.

## Bibliografi
*2007 – *Arild* (Laksevåg forlag, ISBN 978-82-996530-8-4)
*2007 – *Arild på nye eventyr* (Laksevåg forlag, ISBN 978-82-92886-04-5)
*2007 – *En jul uten Arild* (Laksevåg forlag, ISBN 978-82-92886-06-9)
*2008 – *Arild versus Graff* (Laksevåg forlag, ISBN 978-82-92886-10-6)
*2009 – *Arild og julehatten* (Laksevåg forlag, ISBN 978-82-92886-11-3)
*2010 – *Arilds episke sydentur* (Laksevåg forlag, ISBN 978-82-92886-12-0)
Viks serie «Arild» har også vært med i «Nettserier.no: unplugged», «Godt Nytt» og tegneserieantologien «Fleip»

## Eksterne lenker
* Arild-tegneserier hos Nettserier.no

### Omtaler
* ''Serietegner på 13. året'',  Dagbladet, 28. juni 2007
* ''Eirik fikk stipend på 10&nbsp;000 kroner'', Åndalsnes Avis 29. juni 2009
* ''Vågstranda-tegner artist in residence'' , Romsdals Budstikke 9. oktober 2010
* ''Tegner egen fremtid'', Aftenposten 15. februar 2011
* ''«Ida Gylff»'', Dagbladet 15. juni 2011
Adam Rapacki

**Adam Rapacki** (født 24. desember 1909 i Lviv i Ukraina, død 10. oktober 1970 i Warszawa) var en polsk politiker og økonomi. I mellomkrigstiden tilhørte han forskjellige sosialistiske organisasjoner. Etter andre verdenskrig ble han medlem av Polens forente arbeiderparti. Mellom 1948 og 1968 var han medlem av det polske politbyrået. I 1947 ble han utnevnt til minister for skipsfart, og tre år senere til minister for høyere utdanning.

Fra 1956 til 1968 var han utenriksminister i Józef Cyrankiewicz' regjering. 2. oktober 1957 presenterte han i FN en plan for en atomvåpenfri sone i Sentral-Europa (som omfattet Tsjekkoslovakia, Polen, Øst- og Vest-Tyskland) – kjent som «Rapacki-planen».

## Referanser
Int

**Int** eller **INT** kan sikte til:

* Integer, det latinske ordet for heltall.
* Intelligens, graden av den mentale evne til å forstå sammenhenger.
* Intel, en amerikansk produsent av mikroprosessorer, grunnlagt i 1968.
Ripoll

**Ripoll** er en liten by i Catalonia og er hovedstad til Ripollès egn, i provinsen Girona. Byen har cirka 11 000 innbyggere (2006), og ligger 100 km fra Barcelona og 100 km fra Girona. Den ligger på en høyde på 690 meter over havet. Ripoll har et veldig viktig romersk kloster som heter Monestir de Santa Maria de Ripoll, som ble bygget i år 888. 

Byen ligger mellom fire fjell: Sant Bartomeu, Sant Antoni, Sant Roc og el Catllar. Ripoll ligger også ved to elver som heter Ter og Freser.

## Referanser


## Eksterne lenker
*
Gunnar Nordahl

**Gunnar Nordahl** (1921–1995) var en svensk fotballspiller best kjent for sin periode i AC Milan mellom 1949 og 1956.

Han startet sin karriere i Degerfors IF, før han gikk til IFK Norrköping. Han vant fire serietitler med Norrköping og scoret en gang syv mål i en kamp. I sin periode i svensk fotball scoret han 149 mål på 172 kamper.

22. januar 1949 gikk han til AC Milan. Samme året gikk også landsmennene Gunnar Gren og Nils Liedholm til Milan og de dannet etter hvert den berømte spisstrioen Gre-No-Li. I sine åtte år i AC Milan ble han toppscorer i Serie A i fem av dem. Nordahl er Milans største toppscorer gjennom tidene med, 210 ligamål på 257 kamper. Han er fortsatt den tredje mest scorende i Serie A sin historie med til sammen 225 mål på 291 kamper. Bare Silvio Piola og Francesco Totti har flere mål i den italienske toppdivisjonen, noe som gjør ham til den mestscorende i Serie A som ikke er fra Italia. Etter at han dro fra Milan, spilte han to sesonger i AS Roma.

Nordahl ble første gang kalt opp til  i 1945. I Sommer-OL 1948 hjalp han landslaget og vinne fotballturneringen, samtidig ble han turneringens toppscorer. Etter at han gikk til AC Milan måtte han slutte på grunn av at det på den tiden var forbud mot profesjonelle spillere på landslaget. På sine 33 kamper for landslaget scoret han 44 mål.

Han har også prøvd seg som trener blant annet for AS Roma og AIK.

## OL-medaljer
* 1948  London -  Gull i fotball  Sverige

## Meritter

* Serie A 2 ganger
* Serien i Sverige 4 ganger
* Den svenske cupen 1 gang
* Coppa Latina 2 ganger
* Fotballturneringen under OL i 1948
* Toppscorer i fotballturneringen i OL i 1948
* Toppscorer i italiensk Serie A 5 ganger
* Toppscorer i øverste divisjon i Sverige 4 ganger

## Eksterne lenker
* 
* Hans internasjonale kamper og mål
Fylkesvei 7682

**Fylkesvei 7682** går mellom Holmstad og Selnes i Sortland kommune.

Veien tar av fra riksvei 820 på Selnes ved Sortlandssundet og går opp til Storvasshøgda (ca. 165 moh). Derfra følger veien Holmstaddalens nordside ned til Holmstad i Eidsfjorden. Veien passerer Storvatnet (135 moh.), som er hovedvannkilde for Sortland tettsted.

Frem til 2019 hadde veien betegnelsen fylkesvei 951 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Kristina Andersson

**Kristina Andersson** (født 20. mai 1965 i Frösön) er en tidligere svensk alpinist. På slutten av 1980-årene til midten av 1990-årene var hun en  av verdens fremste slalåm- og storslalåmkjører.

7. januar 1996 vant Andersson i slovenske Maribor sin eneste seier i verdenscupen. Under VM 1993 i Morioka havnet hun like utenfor seierspallen med en fjerdeplass. Hun la opp etter OL 1998 i Nagano.

## Pallplasseringer i verdenscupen

## Referanser


## Eksterne lenker
*
Fylkesvei 7656

**Fylkesvei 7656** går mellom Rise og Hovden i Bø kommune.

Veien tar av fra riksvei 820 på Rise og går over det lave eidet til Eidspollen, følger sjøen til Sandvika (ved Nykan), går over Sandvikhalsen og ned dalen til Nykvåg, og videre langs sjøen til Hovden. Under fjellet Tussen sør for Hovden er veien svært smal.

Frem til 2019 hadde veien betegnelsen fylkesvei 915 (Nordland).

## Kommuner og knutepunkter

## Referanser




## Eksterne lenker
* Kartverkets norgeskart
* Vegvesenets vegkart 
*
Flandern rundt 2007

**[[Flandern rundt]] 2007** var den 91. utgaven av rittet og fant sted den 8. april.

José Vicente Garcia Acosta (Caisse d'Epargne), Laurent Mangel (AG2R), Enrico Franzoi (Lampre), Maarten Tjallingii (Skil-Shimano), Aleksandr Kuschynski (Liquigas), Evert Verbist (Chocolade Jacques) og David Boucher (Landbouwkrediet) gikk i et tidlig brudd, og fikk følge av Fabian Cancellara og Gert Steegmans 33 km før mål.

Gruppen ble tatt igjen av hovedfeltet ved inngangen til Muur der Alessandro Ballan støtet fra feltet sammen med Leif Hoste. Forhåndsfavoritt Tom Boonen klarte aldri å svare, og sterke ryttere som Karsten Kroon og Tomas Vaitkus måtte gi opp forsøkene på å komme opp til tet-duoen.

Ballan trakk opp sprinten i Meerbreke og alt lå an til seier for Hoste, men Ballan snek seg foran på de siste meterne. Luca Paolini kom på 3.-plass, like foran Kroon og Vaitkus. 

Alberto Contador beholdt ledelsen i ProTouren.

## Brugge-Meerbeke, 255 km
08-04-2007

## Eksterne lenker
*
Therese Borssén

**Therese Kristina Borssén** (født 12. desember 1984 i Rättvik) er en svensk alpinist.

I november 2003 kjørte hun sitt første verdenscuprenn, et storslalåmrenn i Park City. Allerede i sitt andre renn kom hun på 13.-plass, og fikk sine første verdenscuppoeng. Den første seieren i verdenscupen kunne hun feire 29. desember 2006, da hun vant kveldsslalåmrennet i Semmering.

Therese Borssen deltok under VM 2005, og tok en overraskende femteplass i slalåm. Under OL 2006 i Torino kom hun på åttendeplass, i slalåmrennet under OL 2010 i Vancouver kom hun på 21.-plass.

## Pallplasseringer i verdenscupen

## Referanser


## Eksterne lenker
* 
* 
* Therese Borsséns hjemmeside
Bjorvann (Tørdal i Drangedal)

**Bjorvann** (også skrevet **Bjorvatnet** eller **Bjårvatnet**) er en innsjø i Tørdal i Drangedal kommune i Telemark.

I nordenden av vannet ligger tettstedet Bø som trolig har gitt vannet navnet *Bjårvatn*. *Bjár* (bjår) er genitiv av *bœr*, nå Bø. Navnet har derfor ikke sitt opphav i *bjórr* (bever), som de fleste andre vann med liknende navn i Norge.

Systemet er en del av Kragerøvassdraget, og drenerer hele den nordvestlige og nordligste delen av Drangedal, inkl. noen vann i Nissedal. Hovedtilløpene er Gautefallelva fra vest og fra nord Bøelva, som dannes av Suvdøla, Graveelva og Loneelva.

Bjorvann renner via Tørneselva og Storelva ut i Hoseidvatnet, og videre ut i øvre Toke ved Prestestranda.

## Referanser
Triforce

**Triforce** («trekraften») er et kjent symbol fra *[[The Legend of Zelda]]*-serien. Den består av tre triangler som representerer tre forskjellige kvaliteter. De tre trianglene inneholder en del av makten til de tre gudinnene som skapte Hyrule, landet hvor mye av handlingen i *The Legend of Zelda*-serien utspiller seg.

## Deler
Triforce er delt opp i tre deler:
*Triforce of Power (Makt)
*Triforce of Courage (Mot)
*Triforce of Wisdom (Visdom)

Triforce er kraften i Hyrule, og kan kun bestettes av den hvis hjerte er i balanse mellom visdom, makt og mot. Hvis man ikke har like mye av disse kvalitetene vil man ikke motta hele Triforcen. I spillet *[[The Legend of Zelda: Ocarina of Time]]* forsøker den onde Ganon å stjele Triforcen, men siden hans hjerte ikke er i balanse får han kun en av de tre triangelene som Triforcen består av. Triangelet han får er den som representerer kvaliteten som står sterkest i hans hjerte, nemlig makt (the Triforce of Power). Når dette skjer gis de to andre delene, mot og visdom, til to personer som best passer kvalitetene de representerer. I serien er dette henholdsvis Link og Prinsesse Zelda.
Når hele Triforcen er samlet, kan den som rører den få innvilget et ønske.
de tre gudinenne har også navn: Power; Din, Courage; Farore, Wisdom; Nayru.

## Forsegling
The Triforce befinner seg i en parallell dimensjon til Hyrule, det såkalte *[[Sacred Realm]]*. For å komme inn hit må en åpne The Door of Time og The Seven Seals med «Song of Time» og de «Three Spiritual stones».
Otto Berg

**Otto Jakobsen Berg** (1906&ndash;1991) var en norsk lengdehopper og turner. Han representerte klubbene Molde FIL, Torshaug IF og Oslo Politis IL.

## Karriere
Berg tok sølv i lengde under EM i friidrett 1934 i Torino med 7,31 m. Berg var norsk flaggbærer i sommer-OL 1936 i Berlin. Under samme sommer-OL kom han på tiendeplass med et hopp på 7,30 m.  

Han ble norgesmester i lengde i 1931 og i årene 1934&ndash;1936, og på 100 meter i 1935. Han har også en rekke medaljer i hopp uten tilløp. I 1935 flyttet han den norske rekorden til Per Oscar Andersen i lengde uten tilløp med 11 cm til 3,445 m under NM, og senere samme år til 3,47 m. Den rekorden ble stående i hele 21 år. For hoppet mottok han kongepokalen, og han fikk igjen pokalen året etter.

Bergs personlige rekord i lengde på 7,53 m satte han i august 1934 på Bislett stadion. Resultatet var norsk rekord, og med det resultatet er han per 1. januar 2011 nummer 18 gjennom alle tider i Norge. I 1934 ble han tildelt Egebergs Ærespris.

## NM-medaljer

## Referanser




## Eksterne lenker
*
Godtfred Holmvang

**Godtfred «Gotti» Holmvang** (født 7. oktober 1917 i Bærum, død 19. februar 2006 i Vancouver) var en norsk tikjemper og alpinutøver. Han representerte IL Tyrving. Han drev også bandy, orientering, tennis og håndball.

## Karriere
Han vant gull i tikamp under EM 1946 med 6987 poeng, senere omregnet til 6566 poeng etter endringer i poengsystemet. Resultatet fra august 1946 på Bislett stadion ble Holmvangs karrierebeste. Han var norsk flaggbærer i sommer-OL 1948 i London. Holmvang kom på tiendeplass i dette sommer-OL. 

Han ble norgesmester i tikamp i 1939, 1946 og 1948. I tillegg ble han norgesmester på 110 meter hekk og 400 meter hekk i 1946. Han var tapende finalist i NM i bandy i 1937 for Grane, og ble nummer fire i NM i alpint kombinasjon i 1947.

I 1946 ble han tildelt to av Norges mest høythengende idrettspriser: Egebergs Ærespris og Morgenbladets gullmedalje. 

### Internasjonale mesterskap

### NM-medaljer

## Referanser




## Eksterne lenker
*
American Automobile Association

**American Automobile Association** (AAA) er en amerikansk service- og interesseorganisasjon for bileiere og bilbransjen. 

De ble stiftet 4. mars 1902, som en respons på dårlige veier og motstand mot biler blant befolkningen på grunn av støyen.

AAA ga ut de første veikartene i 1905, og de første hotellguidene i 1917.

## Referanser


## Eksterne lenker
*
Australian Automobile Association

**Australian Automobile Association** er en australsk bilorganisasjon som støtter og koorinerer sine medlemsklubber. Organisasjonen ble etablert i 1924. 

Medlemsklubbene er australske motorklubber, selskaper som yter veihjelp og andre interesseorganisasjoner.

AAA er medlem av Alliance Internationale de Tourisme (AIT) og Det internasjonale bilsportforbundet (FIA). 

## Eksterne lenker
*
Idar Ingebrigtsen

**Idar Ingebrigtsen** (født 23. mars 1917, død 17. november 2004) var en norsk kunstmaler fra Tromsø. 

Ingebrigtsen startet sin kunstutdanning som 27-åring, ved Otte Skölds Målarskola i Stockholm, mens han fikk sin videre utdanning på Kunstakademiet i København 1948-49 hvor han studerte under Aksel Jørgensen.

Sammen med sin danskfødte kone Eka startet han Tromsø Barneteater på 1960-tallet. Ingebrigtsen var også med i kampen for å realisere Hålogaland Teaterselskap og en av hovedmennene bak opprettelsen av Nordnorske Bildende Kunstnere.

En stor del av hans samling er vist i Tromsø kunstforening, gitt av Troms fylkeskommune til Tromsø kommune i forbindelse med byjubileet i 1994.

## Referanser


## Kilder
* ''En tromsøgutt ser tilbake'' på Troms.Kulturnett.no

## Eksterne lenker
* Eka og Idar Ingebrigtsen, foto av Mari Karlstad
* Idar Ingebrigtsen bilder, utvalg på Troms.Kulturnett.no
Ondřej Bank

**Ondřej Bank** (født 27. oktober 1980 i Zábřeh i Tsjekkoslovakia) er en tsjekkisk toppalpinist.

Bank begynte sin internasjonale karriere i desember 1995, da han som 15-åring deltok i sitt første FIS-renn og i juniorverdensmesterskapet. I januar 2001 debuterte han i verdenscupen, der han etter hvert etablerte seg som spesialist i kombinasjonsøvelsen. Hans hittil beste prestasjon er en tredjeplass i superkombinasjonen i Beaver Creek 29. november 2007.

Karrierens høydepunkt kom under OL 2006, der han imponerte med en sjetteplass. Dette var den beste tsjekkiske plasseringen i en olympisk alpinøvelse siden Peter Jurko kom på femteplass i kombinasjonen under OL 1988 i Calgary. Under VM 2001 i St. Anton am Arlberg kom han også på sjetteplass.

## Pallplasseringer i verdenscupen

## Referanser


## Eksterne lenker
*
Hans Haakø

**Hans Haakø** (født 31. mai 1897 på Håkøya, død 11. august 1984) var en norsk kunstmaler. 

Haakø var utdannet ved Kunstakademiet i København hvor han studerte under Ejnar Nielsen. Haakø beskrives som en spennende og temperamentsfull kolorist. Motivene var hentet fra Norge og Tromsø, ofte inspirert av franske og bornholmske landskap. I 1920- og 1930-årene malte han også portretter, stilleben og bymotiver.

Han var gift med kunstmalersken Ulla Haakø.

## Referanser


## Kilder
* antikbrevkassen.dk
* kid.dk
Demosthenes (andre betydninger)

**Demosthenes** har flere betydninger:

*Demosthenes (384–322 f.Kr), attisk taler
*Demosthenes (general) (død 413 f.Kr), athensk strategos under Peloponneskrigen
Richard James

**Richard James** er navnet til flere personer:

* Richard James (1532&dash;1578), engelsk lærd
* Richard James Cushing (1895&ndash;1970), kardinal
* Richard T. James (1918&ndash;1974), amerikansk oppfinner
* Aphex Twin (egentlig Richard David James) (f. 1971), britisk musiker
Aphex Twin

**Aphex Twin** (født **Richard David James** 18. august 1971 i Limerick), oppvokst i Cornwall, er en engelsk musiker som jobber med elektronisk musikk. Han blir regnet som en av de mest innflytelsesrike musikerne innen techno, ambient, acid og drum and bass. Han har også laget musikk under aliasene **Polygon Window**, **AFX** og mange flere.

## Biografi
Han vokste opp med to søstre. Foreldrene kom fra Wales. Ifølge Benjamin Middleton begynte James å produsere musikk i en alder av tolv. Som tenåring var han aktiv som DJ.

I 1991 dannet han Rephlex Records sammen med vennen Grant Wilson-Claridge.

Albumet han ga ut i 1994, *Selected Ambient Works Volume II*, er nummer 2 på Pitchfork sin liste over de beste ambient albumene, The 50 Best Ambient Albums of All Time.

Som Aphex Twin er James knyttet til Warp Records.

## Musikkvideoer
Aphex Twin har gjort seg kjent for karakteristiske musikkvideoer, blant annet *Come to Daddy* (1997) og *Windowlicker* (1999) som er laget av Chris Cunningham. Musikkvideoene har ofte en ironisk vri. Noen av dem viser manipulerte bilder av ham selv som dame, eller som tvekjønn.

## Diskografi under navnet Aphex Twin
### Album
* *[[Selected Ambient Works 85-92]]* (1992)
* *[[Selected Ambient Works Volume II]]* (1994) 
* *[[I Care Because You Do|...I Care Because You Do]]* (1995)
* *[[Richard D. James Album]]* (1996)
* *[[Drukqs]]* (2001)
* *[[Syro]]* (2014)

### Singler og EP

* *Digeridoo* (1992)
* *Xylem Tube EP* (1992)
* *On/On Remixes* (1993)
* *Ventolin/Ventolin Remixes* EP (1995)
* *Donkey Rhubarb* (1995)
* *Girl/Boy EP* (1996)
* *Come to Daddy [[EP]]* (1997)
* *Windowlicker* (1999)
* *Analord 10* in the *[[Analord]]* Series (2004)
**Collapse EP* (2018)

### Promos og samlealbum
* *Words & Music* (1994) (Intervju og låter fra *[[Selected Ambient Works Volume II]]*)
* *[[Classics]]* (1995) (Samling av tidige singler, sjeldne låter og låtar fra konserter)
* *51/13 Singles Collection* (1996) (Ble bare utgitt i Australia og Japan)
* *Cock 10/54 Cymru beats* (Promo før *[[Drukqs]]*)
* *[[26 Mixes for Cash]]* (2003) (Samling av matriell han remixet for andre artister, pluss fire original-låter)
* *2 Mixes on a 12" for Cash* (2003) (Promo før *[[26 Mixes for Cash|26 Mixes]]*)
* *Falling Free, Curve Remix* (2005) (Promo før *[[26 Mixes for Cash|26 Mixes]]* LP)

### Kjøpevideoer
* *Come to Viddie* (1997)

## Referanser


## Eksterne lenker
* 
* 
* 
* 
*  Fullstendig diskografi (Xltronic)
*  Warp Records
Drill

**Drill** kan sikte til:

* Boremaskin, verktøy som fører energi til et bor.
* Drill (ape), art i smalneseapefamilien.
* Drill (korpsdrill), sport som ligner rytmisk gymnastikk og dans, men i tillegg bruker man en drillstav.
* Militær drill, dvs. eksersis
XXX

**XXX** kan referere til:

* 30 (tall), romertallet XXX
* XXX korps i den britiske hæren
* **, en amerikansk spenningsfilm
* .xxx, et foreslått toppdomene for pornografiske sider på Internett
* XXX-syndrom, kjønnskromosomforstyrrelse hos jenter
Deportasjon

**Deportasjon** (fra latin *deportare*, «bære eller føre bort») betyr vanligvis utvisning av et eller flere mennesker fra et land eller område. 

I norsk sammenheng brukes ordet mest i forbindelse med at et regime forviser grupper av «brysomme individer» til fjerntliggende strøk med frihetsinnskrenkning.

I moderne angloamerikansk rett brukes ordet om uttransportering av utlendinger etter lov eller offentlige vedtak og er en rett som alle land etter internasjonal rett har, ut fra suverenitetsprinsippet. Det benyttes særlig overfor personer uten gyldig oppholdstillatelse.

Deportasjon kan skje innenfor et land, hvor enkeltmennesker eller grupper tvangsmessig flyttes til andre deler av landet. I moderne tid er deportasjonene i forbindelse med andre verdenskrig mest kjent. I det nazistiske Tyskland ble jøder forflyttet til gettoer og østeuropeere til ulike tvangsarbeidssteder. I Sovjetunionen ble flere folkegrupper (tartarer, volgatyskere, estere, latviere og litauer) tvangsflyttet. I USA ble japansk-amerikanere deportert da de ble ansett som en sikkerhetsrisiko. 

Under krigen ble også jødene i Norge deportert til utryddelsesleire i Polen høsten 1942. Befolkningen i Finnmark og Nord-Troms ble tvangsflyttet sørover på slutten av krigen, i forbindelse med nedbrenningen og tvangsevakueringen av landsdelen fra oktober 1944 til mai 1945.

## Se også
* Deportasjoner fra Norge
* Uttransportering, utvisning
* Eksil, «indre eksil»
* Etnisk rensning

## Referanser
Trine Lise Nedreaas

**Trine Lise Nedreaas** (født 1972) er en norsk kunster som jobber med film, video og andre teknikker. 

Nedreaas studerte kunsthistorie og filosofi ved Universitetet i Bergen, før hun flyttet til London for videre studier ved St. Martins School of Art og Slade School of Fine Art. I 2003 fikk hun Royal Caribbean International Arts Grant 2003 Young Artist Award, som var det største stipendet for unge kunstnere i Norge.

Hennes videoverk *Pulse* ble synkronisert som soloverk hver kveld i desember 2017 på LED-skjermene som omkranser Times Square New York. Visningen inngikk i konseptet *Midnight Moment ved Times Square Arts*, som er regnet som verdens største digitale offentlige kunstprogram, og som viser samtidskunstnere i en monumental skala for millioner av tilskuere.

Nedreaas har laget flere offentlige kunstverk, blant annet til Den Norske Opera og Ballett i Oslo, Koksa eiendom på Fornebu og Inspiria Science Centre i Moss.

Hun har vært representert på kollektivutstillinger ved PS1 MOMA i New York, Kunstwerke Berlin, Mori Museet i Tokyo, Everson Museum New York, Museum of Fine Arts Boston, Museo d´Arte Contemporanea i Roma, Astrup Fearnley Museet og Kunstnernes Hus i Oslo. 

Verker av Nedreaas er innkjøpt av Nasjonalmuseet, KODE, DNB NOR, Stavanger kunstmuseum, Albright Knox Collection, Staatliches Museum Schwerin, og Neuen Berliner Kunstvereins. Hun er representert i private samlinger i inn- og utland.

Hun har hatt separatutstillinger blant annet på Boca Raton Museum of Art i Miami, Galerie Michael Janssen i Berlin, New Center for Contemporary Art I Kentucky, Radial System New Space For The Arts i Berlin, Vigelandmuseet i Oslo, Albright Knox Gallery i Buffalo USA, Neuen Berliner Kunstvereins i Berlin, Everson Museum i Syracuse, Oseana på Os/Bergen, Fotogalleriet i Oslo og Galleri Brandstrup i Oslo.

## Referanser


## Eksterne lenker
* 
* Omtale MOMA
* Omtale Nasjonalmuseet
* "Pulse" på ''Midnight Moment''
Skaugumsåsen

**Skaugumsåsen** er en ås i Asker kommune. Den er godt besøkt daglig av mange askerbøringer. Utsiktspunktet til åsen strekker seg 349 meter over havoverflaten, men lenger nord ligger et høyere punkt på 350,3 meter. Det er mange veier og stigninger folk velger å ta opp til toppen. Lengden på en tur rundt Skaugumsåsen vil variere på grunn av de forskjellige stiene til toppen som påvirker blant annet tid og stigningsnivå. Det går en merket tursti fra Hvalstad, Stokker gård og fra Semsvannet. I Skaugumsåsen finnes gamle løse bergarter, blant annet rombeporfyr og gammel stein fra kambrosilurtiden.

## Naturreservater
Skaugumsåsen er vernet ved to naturreservater. Skaugumsåsen naturreservat ble opprettet i 1982 for å verne edelløvskogen i åssiden mot sør. I 2020 ble dette reservatet slått sammen med Åstad naturreservat til Skaugumsåsen og Åstad naturreservat. I 2002 ble Nordre Skaugumsåsen naturreservat opprettet for å bevare vegetasjonen oppe på åsen. Denne «representerer en bestemt type natur i form av en artsrik granskog med et variert innslag av andre naturtyper som blant annet edellauvskog og rik sumpskog».

## Referanser




## Eksterne lenker
*  (Skaugumsåsen naturreservat)
* Skaugumsåsen naturreservats verneforskrift hos Lovdata
*  (Nordre Skaugumsåsen naturreservat)
* Nordre Skaugumsåsen naturreservats verneforskrift hos Lovdata
Stormont slott

**Stormont slott** er et palé i distriktet Stormont i Belfast som har vært sete for Nord-Irlands parlament og etterfølgende forsamlinger og kongresser. Det er i dag sete for Den nordirske forsamling etablert gjennom Belfastavtalen, og også eksekutivkomiteen der nasjonalister og unionister deler regjeringsmakt.

## Referanser


## Eksterne lenker
*
Leif Selstad

**Leif Selstad** (f. 1956) er en norsk sosialantropolog med doktorgrad. Han er førsteamanuensis ved Universitetet i Stavanger.

Han er utdannet cand.polit. ved Universitetet i Bergen i 1986. Han har vært ansatt som amanuensis og som førsteamanuensis i kulturfag ved Høgskolen i Finnmark. Selstad har gjort feltarbeid blant indianere i USA i tillegg til Japan og har jobbet med temaene sosial identitet, minoriteter, tradisjon og modernitet i sitt forskningsarbeid. Han disputerte til graden dr. polit. ved med avhandlingen *An Island of Tradition: Ritual Life and Local Traditionalism in a Tokyo Bay Community*.

## Utgivelser
*Building Tourism in Costa Blanca: Second Homes, Second Chances? J. K. S. Jacobsen, A. Aledo & L. Selstad. I: *Tourism Social Science Series*; Vol 17; Culture and Society in Tourism Contexts; ed. A-M. Nogués-Pedregal; ISBN 978-0-85724-683-7; (oktober 2012).
* Introverts abroad? Long-term visitors adaptations to the multicultural tourism context of Costa Blanca, Spain. *Journal of Tourism and Cultural Change* 7 (3) 2009:190?202. (With J. K. S. Jacobsen & A. M. Nogués Pedregal)
* Subjective food-risk judgements in tourists. *Tourism Management* 28 (6) 2007:1555-1559. (With S. Larsen, W. Brun, T. Øgaard)

## Referanser


## Eksterne lenker
Pavel Londak

**Pavel Londak** (født **Pavel Kisseljov** 14. mai 1980) er en estisk tidligere fotballkeeper. 

Han har også spilt på det . Han endret etternavnet til Londak i 2003. Londak fikk sitt andre barn i 2007/2008

## Karriere
### Bodø/Glimt
Etter å ha hatt keeperproblemer store deler av 2006 sesongen, valgte Bodø/Glimt å styrke laget med Paval Londak før neste sesong. Gjennom hele oppkjøringen til 2007 sesongen og begynnelsen av sesongen var han et klart førstevalg for klubben. Men han ble langtidsskadet med benbrudd etter bare to seriekamper. Bodø/Glimt lånte keeperen Kenneth Høie som erstatning. 

Pavel Londak var tilbake på banen for Bodø/Glimt i første kamp etter fotballferien og holdt buret rent i 2-0 seieren over Sparta Sarpsborg 22. juli, 2007.

### Rosenborg
24. februar 2016 skrev han en ettårskontrakt med Rosenborg ut 2016.

13. april 2016 fikk han sin offisielle A-lagsdebut for Rosenborg mot Åfjord i 1. runde i cupen.

I sesongen 2016 var han med å vinne både Tippeligaen og Cupfinalen.

## Referanser


## Eksterne lenker
* 
* Bodø/Glimt – Biografi
* Altomfotball.no – Biografi 
* Offisiell statistikk for Rosenborg Ballklub Pavel Londak
Stormont

**Stormont** har flere betydninger:

*Stormont, et distrikt i Belfast, Nord-Irland
*Stormont slott, sete for Den nordirske forsamling og tidligere for Stormontparlamentet
Mounir Hamoud

**Mounir Hamoud** (1985–2024) var en norsk fotballspiller og toppspillerutvikler for . 

## Bakgrunn
Hamoud var født 1. februar 1985 i Nador i Marokko og flyttet til Norge i 1998 sammen med familien, og bosatte seg på Romsås i Oslo. 12. februar 2024 døde Hamoud brått, 39 år gammel. Dødsårsaken ble oppgitt som hjertestans. Han etterlot seg kone og fem barn.

## Karriere
Han startet seint med organisert fotball. Han spilte først en periode for Grüner Allianseidrettslag, før han gikk til Skeid som 14-åring. Han gikk deretter til Lyn i 2003. Hamoud ble kjøpt av Fotballklubben Bodø/Glimt foran 2006-sesongen som høyreving. Etter at Kåre Ingebrigtsen overtok treneransvaret i Glimt foran 2008-sesongen, ble Hamoud flyttet til backplass. Foran 2012-sesongen signerte Hamoud for Strømsgodset.

Han la opp etter sesongen 2019 for Strømsgodset.. Etter spillerkarrieren ble han kretsansvarlig for spillerutvikling i NFF Buskerud og ansatt som toppspillerutvikler i Strømsgodset i 2023.

### Landslag
Etter at han fikk sitt gjennombrudd i 2008, ble Hamoud tatt ut i Egil «Drillo» Olsens nye landslagstropp. Ved laguttaket vektla Drillo Olsen at Hamoud hadde ekstrem hurtighet og var svært god én mot én. Hamoud spilte kamper for U21-, U19- og U18-landslagene til Norge.

## Oppmerksomhet
Hamoud var uttalt troende muslim, og valgte å boikotte *[[Avisa Nordland]]* etter at denne trykte karikaturtegninger av profeten Muhammed vinteren 2010.

## Referanser


## Eksterne lenker
* 
* Bodø/Glimt – Biografi
* Altomfotball.no – Biografi 
* Spillerprofil på lynfotball.net (2004-2005)
Mål

**Mål** kan referere til:

## Telling, måling og måleenheter

* Mål eler favn, volumenhet for ved
* Mål (enhet), måleenhet for areal
* Mål (matematikk), systematisk måte å tilordne et tall til ulike delmengder
* Måling, bestemmelse av kvantitet (mengde)
* Måling (datavarehus), egenskap som kan kan gjøre beregninger på

## Språk

* Mål eller stemme
* Målform, offisiell språkform i et land
* Målføre eller dialekt
* Talemål, språk slik de brukes muntlig

## Annet

* Mål (sport) på fotball-, håndball- og andre idrettsbaner
* Mål (målsetting), hensikt, siktemål som personer og organisasjoner planlegger og arbeider for å oppnå.
* Mål, blink eller skyteskive en skytter sikter mot
* Måltid
* Giftermål eller ekteskap
* Reisemål,  destinasjon
* Tvistemål, rettslig tvist mellom private parter
* Veddemål eller hasard
Vegard Sannes

**Vegard Sannes** (født 1976) er en norsk tidligere fotballspiller som spilte for Bodø/Glimt i perioden 2001 til 2008, men la opp etter å ha vært skadet hele 2008-sesongen. Aasmund Bjørkan ga han tilbud om å gjøre comback for Atla IF da de spilte i 1. divisjon i 2009, men Sannes bestemte seg for å bil boende i Bodø og legge skoene på hylla. Han er i dag assistenttrener og spillerutvikler i Grand Bodø. 

Vegard Sannes vokste opp i Kirkenes og spilte både for Kirkenes IF og Alta IF. Han dukket opp på radaren til Bodø/Glimt trener Øystein Gåre i 2001 etter at han som 2. divisjonsspiller for Alta IF hadde vært på prøvespill i Chelsea. Sannes signerte for Glimt og spilte der i perioden 2001 til 2008. Han var imidlertid skadet hele 2008-sesongen etter en kneskade som oppsto på slutten av 2007-sesongen. 

Vegard Sannes scoret sitt første Eliteserie-mål da han utlignet til 2-2 på overtid for Bodø/Glimt i hjemmekampen mot Sogndal 1. juli 2001. 
 

## Eksterne lenker
* 
*  Glimt.no – Sannes spillerprofil hos Bodø/Glimt
Fylkesvei 7644

**Fylkesvei 7644** går mellom Hanøy og Åsvatnet i Hadsel kommune.

Frem til 2019 hadde veien betegnelsen fylkesvei 893 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
* 
* Hurtigbåt – Nordre Nordland (Nordland fylkeskommune)
Vestre orgelfabrikk

**Vestre's orgel- og pianofabrikk** lå på Haramsøy i Haram kommune og ble etablert av Ludvig Vestre i 1888. Han hadde da allerede bygget noen få trøorgler (siden 1885).  Opprinnelig bygde Vestres orgelfabrikk kun trøorgler, men utvidet senere produksjonen også med pipeorgler, samt noen få pianoer på 1940- og 50-tallet. Harmoniumproduksjonen opphørte rundt 1970. Da var det totalt produsert ca. 10&nbsp;000 instrumenter. Etter dette var det kirkeorgler som ble produsert. Firmaet opphørte i 1982.

## Kirker med pipeorgler fra Vestre orgelfabrikk
(Flere av disse er siden skiftet ut.)
* Øksnes kirke (1910)
* Dyrøy kirke (1925, skiftet ut 1973)
* Frøya kirke (1926)
* Randabygd kirke (1927)
* Førde kirke, Sveio (1928)
* Davik kirke (1933)
* Herdla kirke (1935)
* Ørsta kirke (1937 og 1964/1965)
* Borge kirke (1948)
* Ålesund metodistkirke (1950)
* Hen kirke (1952)
* Vatne kirke (1952)
* Austefjord kirke (1954)
* Sande kirke i Gaular (1954)
* Totland kirke (1954)
* Aukra kirke (1954)
* Berg kirke, Skaland (1955)
* Gjøra kapell (1956)
* Lepsøy kapell (1956?)
* Fjørtoft kirke (1956)
* Frøyset kirke (1958)
* Eid kirke i Rauma (1959)
* Leikanger kirke i Herøy (1959)
* Mykland kirke (1960)
* Fjelldal kapell(1960)
* Oppsal kirke (1961)
* Valderøy kirke (1961)
* Tonsen kirke (1961)
* Vartdal kirke (1961)
* Hof kirke i Vestfold (1962)
* Stranda kirke(1962)
* Liabygda kirke (1962)
* Sandøy kirke (1962)
* Gullaug kirke (1963)
* Straumsnes kirke (1963)
* Tabor kapell (1964)
* Haram kirke (1964)
* Gursken kirke (1964)
* Efteløt kirke (1965)
* Geiranger kirke (1965)
* Vevring kirke (1965)
* Bremanger kirke (1966)
* Træna kirke (1966)
* Giske kirke (1966)
* Indre Herøy kirke (1966)
* Reksteren kirke (1966)
* Bud kirke (1967)
* Flosta kirke (1967)
* Åram kirke (1967)
* Hakadal kirke (1967)
* Kvås kirke (1967)
* Rjukan kirke (1968)
* Blaker kirke (1968)
* Grinilund kirke (1968)
* Nordreisa kirke (1968, utskiftet i 2005)
* Rotsund kapell (1966, utskiftet i 2022)
* Stonglandet kirke (1968)
* Hallgrimskirkja i Saurbær, Island (1968)
* Laksevåg kirke (1970)
* Nordberg kirke i Skjåk (1970)
* Leikanger kirke i Selje (1970)
* Bjørhusdal kapell (1970)
* Ågård frikirke, Danmark (1970)
* Woburn Lutheran Church, USA (1970)
* Gjerstad kirke (1971)
* Nes kirke i Ådal (1971)
* Nøbbet kirke, Danmark (1971)
* Nygård kirke (1972)
* Vestnes kirke (1972)
* Sund kirke (1972)
* Jernved kirke, Danmark (1972)
* Bjørke kirke (1973)
* Hjørundfjord kirke (1973)
* Vågstranda kirke (1973)
* Sylte kirke (1973)
* Kilsfjord kirke (1974)
* Nordsida kirke (1974)
* Nyborg adventist kirke, Danmark (1974)
* Randers Adventistkirke, Danmark (1974)
* Reersøe kirke, Danmark (1974)
* Nordlandet kirke (1975)
* Grindheim kirke (1975)
* Vegårdshei kyrkje (1975)
* Volsdalen kirke (1976)
* Tresfjord kirke (1977)
* Brattvåg kirke (1977)
* Karstoft kirke, Danmark (1977)
* Holm kirke (1978)
* Harøy kirke (1979)
* Myrbostad kirke (1979)
* Gullstein kirke, Tustna (1980)

## Litteratur
* 
*